Froot

Froot (מעוצב כ-FROOT) הוא אלבום האולפן השלישי של הזמרת-יוצרת הולשית מרינה דיאמנדיס, והאחרון שלה תחת שם הבמה מרינה אנד דה דיימונדס. האלבום היה אמור לצאת במקור ב-3 באפריל 2015, על ידי ניאון גולד רקורדס ואטלנטיק רקורדס, אם כי הוקדם בסופו של דבר ל-13 במרץ 2015, עקב דליפתו אינטרנט. דיאמנדיס כתבה את האלבום כולו, ושיתפה פעולה עם דייוויד קוסטן בהפקתו.

מבחינה מוזיקלית, Froot הוא אלבום פופ וסינת'פופ הכולל אלמנטים של מוזיקה אלקטרונית, אינדי פופ, גל חדש ורוק. מבקרי המוזיקה שיבחו את ההפקות באלבום, וכן את השירה של דיאמנדיס. בנוסף, האלבום הופיע במספר רשימות סוף שנה של מבקרים בשנת 2015. האלבום דורג לראשונה במקום ה-10 במצעד האלבומים הבריטי, עם מכירות של 10,411 עותקים בשבוע הראשון, ואף היה לאלבום הראשון של דיאמנדיס שנכנס לעשירייה המובילה במצעד הבילבורד 200 האמריקאי, בו הגיע למקום השמיני לאחר שנמכרו 46,000 עותקים.

במהלך קמפיין "Froot of the Month" יצאו שישה שירים ("Froot", "Happy", "Immortal", "I'm a Ruin", "Forget" ו-"Gold") על בסיס חודשי לפני יציאת האלבום. על מנת לקדם את האלבום, הופיעה דיאמנדיס במספר פסטיבלים במהלך האביב והקיץ, ובאוקטובר 2015, החלה את סיבוב הופעות הבינלאומי "Neon Nature Tour", במהלכו הופיעה בצפון אמריקה, אירופה ודרום אמריקה.

== רקע והפקה ==
בפברואר 2013, חשפה דיאמנדיס שהיא החלה לכתוב חומרים לאלבומה השלישי.<ref></ref> מאוחר יותר אישרה בעמוד הפייסבוק שלה כי החלה לכתוב שירים לאלבום כבר ביולי 2012. בראיון ל-The Line of Best Fit, דיברה דיאמנדיס על האלבום ועל קודמו, Electra Heart. היא סיפרה שברגע שסיימה את האלבום ו-"Primadonna" יצא, היא כבר ידעה מה היא רוצה לעשות עם האלבום השלישי. לעומת Electra Heart, שנכתב והופק על ידי כמות גדולה של אנשים, על האלבום החדש היא העדיפה שיעבוד מפיק אחד בלבד. היא הרגישה שהביטחון שלה ככותבת שירים השתפר על ידי הקשבה לאינסטינקטים שלה ואמונה ביכולות שלה.<ref name="TLOBF-interview"></ref> 

בתחילה, הרגישה דיאמנדיס שיש הבדל בין האופן שבו היא נשמעת בהקלטה לבין בהופעה חיה, אז כשהתחילה לכתוב את האלבום וחיפשה מפיק, היא הסבירה לחברת התקליטים שלה שצריך להפיק אותה כלהקה. דיאמנדיס אף הצהירה כי Froot הוא לא אלבום אפל לחלוטין וכי "הוא חוגג את השמחה". האלבום תואר כרפלקטיבי במידה ניכרת בהשוואה לאלבומים הקודמים שלה, ונאמר שהוא "נסוב סביב מספר נושאים שונים מאוד".<ref></ref> דיאמנדיס הסבירה כי "Froot" הוא למעשה איות שגוי של המילה "Fruit" (שמשמעותה פרי). היא הוסיפה ואמרה שהמילה מאויתת כך מפני שהיא אהבה את המראה שלה, ובמיוחד מכיוון שצמד ה-"O" יכלו להתחבר.<ref name="guardian-interview"></ref>

באפריל 2016, הכריזה דיאמנדיס באינסטגרם ובטוויטר על סיום תקופת הקידום של האלבום, וצירפה מכתב אישי שהופנה למעריצים שלה. היא כתבה:<ref></ref> 

== הוצאה וקידום ==
ב-10 באוקטובר 2014, יום הולדתה, העלתה דיאמנדיס את רצועת הנושא של האלבום, "Froot", ליוטיוב.<ref></ref><ref></ref> ב-11 בנובמבר 2014, יצא הסינגל לאור דיגיטלית.<ref></ref> רשימת הרצועות הוכרזה ב-9 בנובמבר,<ref></ref> בעוד שעטיפת האלבום נחשפה למחרת. במהלך 12 הימים האחרונים לפני יציאת האלבום, כל השירים (לפי הסדר ברשימת הרצועות) פורסמו וקודמו במקומות שונים.

בראיון לבילבורד באפריל 2015, הביעה דיאמנדיס רצון להוציא גרסה מחודשת את האלבום, ולהוסיף רצועות חדשות בהן השיר "I'm Not Hungry Anymore". עם זאת, מאוחר יותר היא החליטה שלא לעשות זאת, וקבעה כי Froot עובד הכי טוב כאלבום בן 12 רצועות, וכי היא עדיין לא מרוצה מהרצועה החדשה.<ref></ref><ref></ref> עם זאת, גרסת דמו של השיר הודלפה ב-2017. ב-28 ביולי 2019, הודיעה דיאמנדיס שהיא תבצע גרסה אקוסטית של "I'm Not Hungry Anymore" בפעם הראשונה בהופעה חיה במהלך סיבוב ההופעות שלה, Love + Fear Tour.<ref></ref>

=== Froot of the Month ===
דיאמנדיס אישרה ששישה שירים יפורסמו לפני יציאת האלבום, אחד בכל חודש, עד ה-6 באפריל 2015, וכינה את הדרך הזו "Froot of the Month". לאחר שנשאלה על כך, צייצה דיאמנדיס בטוויטר, "המצאתי את 'Froot of the Month' על מנת שאוכל להוציא את המוזיקה שאני רוצה, בניגוד למה שעשוי לעבוד מבחינה מסחרית".<ref></ref> לאחר הדלפת האלבום באינטרנט, מעריצים שיערו שהפרויקט יתקצר לחמישה שירים, אך למרות זאת, השיר האחרון עדיין פורסם בתאריך המתוכנן שלו.<ref></ref> "Froot" היה לשיר הראשון שיצא במסגרת הפרויקט, בנובמבר, ואחריו יצא "Happy" בדצמבר. "Immortal" יצא לאור בינואר ו-"I'm a Ruin" בפברואר. "Forget" יצא לאור במרץ, ו-"Gold" באפריל. כל השישה יצאו כסינגלים ויניל במהדורה מוגבלת של שבעה אינץ'.<ref></ref><ref></ref>

לאחר סיום הפרויקט, שאר הרצועות באלבום יצאו במהדורה מוגבלת של שבעה אינץ'.<ref></ref><ref></ref><ref></ref> בנוסף, "Froot", "Happy", "I'm a Ruin" ו-"Forget" יצאו כולם כסינגלים רשמיים. ביולי 2015, יצא השיר "Blue" לאור כסינגל הרשמי החמישי של האלבום, בנפרד מקמפיין "Froot of the Month".<ref></ref>

=== סיבוב הופעות ===

דיאמנדיס הופיעה במספר מקומות בתחילת 2015, בהם ה-Governor's Ball בניו יורק בין ה-5 ל-7 ביוני, פסטיבל קואצ'לה באפריל, וכן פסטיבל לולהפלוזה באוגוסט. לאחר ההכרזה על ההופעות בפסטיבלים, בפברואר הכריזה דיאמנדיס על התאריכים הראשונים של סיבוב ההופעות השלישי שלה, "Neon Nature Tour".<ref></ref> בראיון להגרדיאן, ציינה דיאמנדיס כי ברצונה שהמרצ'נדייז שיימכר בסיבוב ההופעות יכלול חולצות טריקו מסוג Scratch and sniff , צלליות ולק לציפורניים בדגמי פלטת הצבעים שלה, וחולצות זוהרות בחושך שהקהל יוכל ללבוש ולהיות חלק מהמופע.<ref name="guardian-interview"/> סיבוב ההופעות, שכלל 48 תאריכים, החל באוקטובר 2015, ובמסגרתו הופיעה באמריקה ואירופה. ב-5 באפריל 2016, סיימה דיאמנדיס את סיבוב ההופעות וכתבה על כך באינסטגרם ובטוויטר.<ref name="April 2016 tweet"></ref>

== ביקורות ==

Froot זכה לביקורות חיוביות ממבקרי המוזיקה העכשווית. באתר Metacritic, קיבל האלבום ציון ממוצע של 75, על סמך 19 ביקורות.<ref name="metacritic"></ref> מרטין טאונסנד מהסאנדיי אקספרס החמיא לסאונד של דיאמנדיס "המורכב מעט מקלישאות ה-R&B/פופ הרגילות", תיאר את האלבום כ-"לא פחות ממרתק", והשווה אותו ל-True Blue של מדונה.<ref name="express">[http://www.express.co.uk/entertainment/music/564012/Marina-And-The-Diamonds-Van-Morrison-Mark-Knopfler-Marcus-Miller-Album-reviews Marina And The Diamonds, Van Morrison, Mark Knopfler and Marcus Miller: Album reviews]</ref> מייקל קראג מהאובזרבר תיאר את Froot כ"אלבום פופ מגובש שלא מסתמך רק על כמה סינגלים גדולים", ושיבח את ההתבוננות הפנימית העמוקה הנוכחת לאורך האלבום. הוא אף ציין את "Better Than That" כ"מר בצורה לא אופיינית".<ref name="observer"/> שרה ג'יימיסון ממגזין DIY כתבה כי האלבום "מציג את דיאמנדיס בגרסה הכי הישגית ומסקרנת שלה", ותיארה את האלבום כ-"היהלום שבכתר".<ref name="diy"/> איזבלה בידהרן מאנטרטיינמנט ויקלי הבחינה בשינוי בסאונד של דיאמנדיס, וכתבה שהוא משלים את קולה "המתנדנד מאלט חושני לסופרן מתנופף במכה אחת".<ref name="ew"/> טוני קלייטון-לי מאייריש טיימס שיבח את הגיוון בהפקות שבאלבום, ותיאר את השינוי כ-"מבאנגרים מנומסים במועדונים ועד בלדות חשופות ולפופ מפואר", וקבע כי "מה שמחבר הכל הוא היצירתיות של דיאמנדיס, שנותרה מקורית, יחידה ופנטסטית עד כדי גיחוך".<ref name="irishtimes"/> מאט קולר מ-AllMusic הגדירה את Froot כ-"אלבום מרשים להפליא, שמאזן את מתיקות הפופ שלו עם בגרות ועומק".<ref name="allmusic"/>

לורנס דיי מ-The Line of Best Fit תיאר את האלבום כ-"אנתולוגיה של מילים ניהיליסטיות, אקזיסטנציאליסטיות ונבונות" וכ-"אחד מאלבומי הפופ המורכבים ביותר של השנים האחרונות".<ref name="thelineofbestfit"></ref> רורי קאשין ממגזין State הרגיש שהאלבום "הרבה יותר ממוקד" מקודמו, ותיאר את דיאמנדיס כ-"אאוטסיידרית אינטליגנטית רגשית שיודעת לבטא בצורה מושלמת את המחשבות והתגובות המוזרות האלו שיש לכולנו, אבל לעולם לא נודה בהן". הוא סיכם וכתב כי "עם Froot, למדנו להכיר את מרינה קצת יותר טוב, ובאמצעות זה אנחנו מכירים את עצמנו קצת יותר טוב".<ref name="state"></ref> ליסה רייט מ-דיגיטל ספיי כתבה ביקורת מעורבת וציינה את בעיית הזהות של האלבום. היא הסבירה, "יש הרבה מה לאוהוב ב-Froot, ואפילו לרצועות הטובות פחות יש עדיין ניצוץ שובב שקשה לא לאהוב, אבל כבר יצאו שלושה אלבומים, עדיין קשה לראות איפה משתלבת ההשפעה של מרינה בספקטרום של הפופ".<ref name="digitalspy"/> קרוליין סאליבן מהגרדיאן תיארה את Froot כ-"אלבום של שיאים ושפל אינטנסיביים", הכולל "מגוון סגנונות שלא תמיד מתחברים היטב", עם זאת, היא ציינה כי "אם אתה מרשה לעצמך להיסחף לתוך העולם [של דיאמנדיס], זה מקום מסקרן".<ref name="guardian"/> יוסי חרסונסקי כתב ביקורת חיובית לאלבום, וסיכם, "אחרי אלבום כזה, נשאלת שאלה – לאן עוד יכולה דיאמנדיס להגיע. תהיה לה בעיה".

קוראי בלוג Idolator הכתירו את Froot לתואר "האלבום הטוב ביותר של חורף 2015".<ref></ref> בטקס פרסי בחירת המעריצים של אתר PopCrush, זכה האלבום בפרס "האלבום הטוב ביותר של 2015", תוך שגרף 36% מהקולות.<ref></ref> באתר Metacritic הוכרז Froot כאלבום השמיני המדובר ביותר של 2015 בקרב משתמשיו.<ref></ref> הסינגל השלישי, "I'm a Ruin", היה מועמד לפרס המוזיקה "Popjustice £20" לשנת 2015.<ref></ref>

== הצלחה מסחרית ==
Froot דורג לראשונה במקום ה-10 במצעד האלבומים הבריטי, הודות למכירות של 10,411 עותקים בשבוע הראשון.<ref></ref> בשבוע השני, נמכרו 2,294 עותקים, והאלבום ירד למקום ה-44.<ref></ref> בארצות הברית, נכנס האלבום לבילבורד 200 במקום השמיני, עם מכירות של 46,000 עותקים בשבוע הראשון, מתוכם 43,000 מורכבים ממכירות מסורתיות. Froot היה לאלבום הראשון של דיאמנדיס שנכנס לעשירייה הפותחת במצעד.<ref></ref> נכון לאוגוסט 2015, האלבום נמכר בכ-75,000 עותקים בארצות הברית.<ref></ref> האלבום הגיע למקום השישי במצעד האלבומים הקנדי עם 4,500 עותקים שנמכרו בשבוע הראשון שלו.<ref></ref>

האלבום זכה להצלחה מתונה ברחבי אירופה, והגיע למקום הרביעי באירלנד, למקום ה-10 בשווייץ, למקום ה-19 בפינלנד ולמקום ה-24 בגרמניה. באוקיאניה, הוא הגיע למקום ה-12 גם באוסטרליה וגם בניו זילנד, והפך לאלבום ההמצליח ביותר של דיאמנדיס בשתי המדינות.

== רשימת רצועות ==

== מיקומי שיא ==

== Froot Acoustic EP ==

Froot Acoustic EP הוא המיני-אלבום השישי של הזמרת-יוצרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס. הוא יצא לאור באופן דיגיטלי ב-8 ביוני 2015, דרך עמוד המייספייס שלה,<ref name=Froot-Acoustic-EP></ref> וכולל שלוש גרסאות אקוסטיות של שירים שהופיעו באלבום המקורי. הקליפים לגרסאות הללו פורסמו בין דצמבר 2014 למרץ 2015.<ref></ref><ref></ref><ref></ref> כיוון שעמוד המייספייס של דיאמנדיס לא פעיל כעת, הגרסאות האקוסטיות זמינות רק ביוטיוב.

=== רשימת רצועות ===

== היסטוריית יציאות לאור ==
{| class="wikitable plainrowheaders"
|-
! scope="col"| אזור
! scope="col"| תאריך
! scope="col"| פורמט
! scope="col"| חברת תקליטים
! scope="col"| מקור
|-
! scope="row"| אוסטרליה
| rowspan="3"| 13 במרץ 2015
| rowspan="2"| CD • הורדה דיגיטלית
| rowspan="2"| וורנר
| align="center"|<ref></ref><ref></ref>
|-
! scope="row"| גרמניה
| align="center"|<ref></ref><ref></ref>
|-
! scope="row"| אירלנד
| rowspan="2"| CD • LP • הורדה דיגיטלית
| rowspan="2"| ניאון גולד • אטלנטיק
| align="center"|<ref></ref><ref></ref>
|-
! scope="row"| הממלכה המאוחדת
| rowspan="2"| 16 במרץ 2015
| align="center"|<ref></ref><ref></ref><ref></ref>
|-
! scope="row"| ארצות הברית
| rowspan="2"| CD • הורדה דיגיטלית
| ניאון גולד • אלקטרה
| align="center"|<ref></ref><ref></ref>
|-
! scope="row"| איטליה
| 17 במרץ 2015
| rowspan="3"| וורנר
| align="center"|<ref></ref><ref></ref>
|-
! scope="row"| גרמניה
| 20 במרץ 2015
| rowspan="4"| LP
| align="center"|<ref></ref>
|-
! scope="row"| אוסטרליה
| 3 באפריל 2015
| align="center"|<ref></ref>
|-
! scope="row"| ארצות הברית
| 14 באפריל 2015
| ניאון גולד • אלקטרה
| align="center"|<ref></ref>
|-
! scope="row"| איטליה
| 21 באפריל 2015
| וורנר
| align="center"|<ref></ref>
|-
! scope="row"| שונים
| 8 ביוני 2015
| הורדה דיגיטלית (מיני-אלבום אקוסטי)
| הוצאה עצמית
| style="text-align:center;"|<ref name=Froot-Acoustic-EP/>
|-
! scope="row"| ארצות הברית
| 11 בספטמבר 2015
| קלטת שמע
| ניאון גולד • אלקטרה
| align="center"|<ref></ref>
|}

== קישורים חיצוניים ==

== הערות שוליים ==

קטגוריה:אלבומי 2015
קטגוריה:אלבומי מרינה דיאמנדיס
קטגוריה:אלבומי קונספט
קטגוריה:אלבומים באנגלית
קטגוריה:מיני-אלבומים באנגלית
קטגוריה:אלבומי חברת אטלנטיק רקורדס
קטגוריה:אלבומי חברת אלקטרה רקורדס